作者：葛长庚
词牌/韵律：贺新郎

paragraphs: 醉见千山面。
晚晴初、蝉声未了，鸟声尤远。
知道仙人丹灶在，尚有陈灰犹暖。
但只恐、松枯石烂。
笑问年华应不换，又如何、洞里笙箫断。
还念我，去归晚。
千岩万壑猿啼遍。
一思量、一回懊恨，一回泪眼。
岂是自家无仙骨，尚被红尘牵绊。
要分此、烟霞一半。
当日朱仙和葛老，更老黄、亦合同萧散。
上帝近，永容懒。